ལྷག་པར་ཕྲན་གྱི་ཕ་ཡུལ་དང་ཁད་ཤིན་ཏུ་ཉེ་བའི་མདོ་སྨད་ཤར་ཁོག་ན་བོད་ཀྱི་ཆོས་ལུགས་ཆེན་པོ་ཞིག་གི་དབུ་ཁྲིད་འཁྲུངས་ཡོད་པའང་སྐུ་པར་དེ་ལས་གསར་དུ་ཤེས་པས།རང་གི་གུ་དོག་པའི་མཐོང་རྒྱ་ལ་རང་ཉིད་ཀྱང་ངོ་ཚ་དགོས་བྱུང་།གང་ལྟར་འདྲ་པར་དེ་མཇལ་མ་ཐགངའི་སེམས་སུ།ཀྱེ་མ།ཁོང་རྣམ་གཉིས་ཀྱིས་དེ་འདྲའི་བཀའ་མོལ་གནང་ས་དེ་རང་ས་རང་ཡུལ་ཡིན་ན་ཅི་འདྲ་སྐྱིད་ཨང་སྙམ་མོད།ད་ནི་སྨན་རིའི་ཁྲི་འཛིན་རིན་པོ་ཆེ་མཆོག་རེ་ཞིག་དགོངས་པ་གཞན་དོན་དུ་རྫོགས་པས།ཕ་ཡུལ་དུ་ཁོང་གི་གསེར་ཞལ་འཁོད་རྒྱུ་ནི་རང་ཅག་གི་རྨི་ལམ་ཙམ་དུ་གྱུར།